Սուրեն Պետրոսյան (քաղաքական գործիչ)

**Սուրեն Ռաֆիկի Պետրոսյան** (), քաղաքական գործիչ, քաղաքագետ, «Ժողովրդավարական համախմբում» կուսակցության նախագահ։

## Կենսագրություն
### Կրթություն
2004-2008թթ. Ֆիզիկական կուլտուրայի հայկական պետական ինստիտուտ, (թենիս) մարզիչ մանկավարժի որակավորում (բակալավրի աստիճան)։ 2009-2013թթ. Հայաստանի պետական տնտեսագիտական համալսարան, կառավարում (բակալավրի աստիճան)։ 2011-2013թթ. ՀՀ Պետական կառավարման ակադեմիա, քաղաքական կառավարում և վերլուծություն (Քաղաքագիտության մագիստրոսի կոչում)։ 2013-2016թթ. Հայաստանի պետական տնտեսագիտական համալսարան, պետական և մունիցիպալ կառավարում (մագիստրոսի կոչում)։ Ավարտել է ՀՀ Պետական կառավարման ակադեմիայի ասպիրանտուրան։ Գիտական հետազոտությունը նվիրված է եղել «Քաղաքական էլիտայի կերպափոխման հիմնախնդիրները ՀՀ-ում» թեմային, որի հիման վրա 2025 թվականին պաշտպանել է թեկնածուական ատենախոսություն և ստացել քաղաքական գիտությունների թեկնածուի աստիճան։

### Միջազգային դասընթացներ
2013թ. -  Օքսֆորդի համալսարան, քաղաքական առաջնորդության դասըթացներ (Մեծ Բրիտանիա)։ 2016թ. - «Տեղեկատվական տեխնոլոգիաների կիրառման և զարգացման հեռանկարները ՀՀ համար» դասընթաց (Չինաստան, Շանհայ)։ 2016թ. - Օթզենհաուսենի Եվրոպական ակադեմիայի քաղաքական դասընթացներ (What’s up, Europe), (Գերմանիա, Օթզենհաուսեն)։ 2018թ. – Եվրոպայի խարհրդի Քաղաքական դասընթացների դպրոցների ասոցացիա և Ստոկհոլմի անցումային տնտեսության ինստիտուտ – SAPERE AUDE, ազատություն և պատասխանատվություն (Շվեդիա, Ստոկհոլմ)։ 2018թ. – Եվրոպայի խորհրդի Քաղաքական դասընթացների դպրոցների ասոցացիա և Հունաստանի Քաղաքական դասընթացների քաղաքացիական դպրոց (Հունաստան, Սալոնիկ)։

### Գործունեություն
2014-2016 թթ. Հայաստանի տրանսպորտի և կապի նախարարություն (Կապի և տեղեկատվայնացման վարչության պետ)։ 2016 թ․-ից մինչև 2024թ․-ը դասախոսել է Հայաստանի պետական կառավարման ակադեմիայում։ Բազմաթիվ գիտական հոդվածների հեղինակ է։

## Հասարակական-քաղաքական գործունեություն
2019 թվականին նախաձեռնել է «Ժողովրդավարական համախմբում» անունը կրող քաղաքական նախաձեռնության։

2021 թվականի փետրվարի 27-ից «Ժողովրդավարական համախմբում» կուսակցության նախագահն է։

2022 թվականի օգոստոսին մեկնել է Արցախի Հանրապետության Քաշաթաղի շրջանի Աղավնո գյուղ, որն ըստ քաղաքական պայմանավորվածության պետք է հանձնվեր Ադրբեջանի վերահսկողությանը։ Սուրեն Պետրոսյանը հայտարարել էր, որ կազմակերպելու են Բերձոր քաղաքի և Աղավնո գյուղի ինքնապաշտպանություն, որպեսզի կանխեն վերջինների հանձնումը Ադրբեջանին։ Օգոստոսի 8-ին նման հայտարարություն տարածվեց նաև իր ղեկավարած «Ժողովրդավարական համախմբում» կուսակցության անունից։ Այնուամենայնիվ, Սուրեն Պետրոսյանը Աղավնո գյուղից հեռացել է օգոստոսի 21-ին, հայտարարել, որ ինքնապաշտպանություն չի կազմակերպել, քանի որ այդ ժամանակվա ՀՀ ԱԺ ընդիմադիր պատգամավորները գործ անելու փոխարեն միայն կոչեր են արել։  Նույն թվականի օգոստոսի 25-ին Աղավնո և Բերձոր բնակավայրերը հանձնվեցին Ադրբեջանի վերահսկողությանը։

2024 թվականի մարտին Հայաստանի և Ադրբեջանի իշխանությունների պայմանավորվածության համաձայն նախատեսված էր Տավուշի մարզի Ոսկեպար–Կիրանց բնակավայրերի հատվածում հայ–ադրբեջանական շփման գծի հստակեցման և չբնակեցված 4 գյուղերի հանձնման գործընթաց։ Սուրեն Պետրոսյանը մարտի վերջին մի խումբ ընկերների հետ մեկնել է Ոսկեպար գյուղ, քանի որ, ըստ նրա, այնտեղ է վճռվում Հայաստանի պետականության հարցը։ Նա հայտարարել էր, որ մինչև վերջ մնալու է Ոսկեպարում, կանգնելու է բնակիչների կողքին, որպեսզի թույլ չտա որևէ տարածքի հանձնում Ադրբեջանին։

## Հետաքրքիր տեղեկություններ
Սուրեն Պետրոսյանը զբաղվում է լեռնագնացությամբ։ Բարձրացել է Հայաստանի գրեթե բոլոր գագաթները, այդ թվում Մասիս սարը։ Բարձրացել է Էլբրուս լեռը, որը Եվրոպայի և Ռուսաստանի ամենաբարձր գագաթն է՝ 5642 մ, Ալպերի ամենաբարձր գագաթը՝ Մոնբլան լեռը՝ 4810 մ,  ինչպես նաև Ալպերի 7-րդ ամենաբարձր սարը՝ Մաթերհորնը, և Ալպերի ամենամեծ հյուսիսային լանջը՝ Այգեր լեռը՝ 3967 մ։ 

## Ընտանիք
Սուրենը Պետրոսյանը ծագումով Սյունիքից է։ 

Ամուսնացած է, ունի երեք զավակ։

## Ծանոթագրություններ